**Mahavishnu Orchestra** bola jazz-rocková skupina, vedená hudobníkom Johnom McLaughlin. Kapela debutovala v roku 1971, no v roku 1976 sa rozpadla a svoju činnosť opäť obnovila medzi rokmi 1984 až 1987.

Prvá Mahavishnu Orchestra
-------------------------

V tejto prvej verzii viedol skupinu „Mahavishnu" gitarista John McLaughlin. Členovia tejto hudobnej formácie boli Billy Cobham (bicie), Rick Laird (basgitara), Jan Hammer (elektrický a akustický klavír a syntetizátor) a Jerry Goodman (husle). Táto prvá zostava bola multinárodnou skupinou: McLaughlin bol z Yorkshire, Anglicko, Cobham z Panamy, Hammer z Československa, Goodman z Chicaga, Illinois a Laird z Dubline, Írsko. Francúz Jean-Luc Ponty bol vybraný McLaughlinom ako jeho prvý tip na huslistu, no táto myšlienka bola „vďaka imigračným komplikáciám" prekazená. Skupinu preslávili najviac albumy: *The Inner Mounting Flame* (1971) a *Birds of Fire* (1972).

Kapela Mahavishnu Orchestra bola považovaná za priekopníka hudobného štýlu jazz fusion. McLaughlin a Cobham sa stretli počas nahrávania albumu *Bitches Brew* Miles Davisa. McLaughlin pri vytváraní koncepcie skupiny ovplyvnil jeho indický guru Sri Chinmoy, ktorý mu odporučil prevziať meno „Mahavishnu", čo znamená "Boží súcit, sila a spravodlivosť."

### Rozpad pôvodnej zostavy

Pod tlakom popularity, vplyvom vyčerpania a chýbajúcou komunikáciou sa pôvodná zostava skupiny dostala v roku 1973 na pokraj rozpadu. Napätie v skupine sa narastalo až dosiahlo vrchol počas nahrávania ich nového albumu v londýnskom štúdiu Trident, kedy spolu niektorí hráči vôbec nehovorili. Tento projekt nebol nikdy úplne dokončený. Poslednou kvapkou bolo, keď John McLaughlin čítal interview v časopise *Crawdaddy!*, Kde Ján Hammer a Jerry Goodman vyjadrili ich znechutenie nad spôsobom akým skupinu John viedol. Hoci bola snaha všetko napraviť, už sa tak nestalo. O takmer trdsať rokov neskôr, počas obnovenia záujmu poslucháčov o hudbu skupiny Mahavishnu Orchestra bolo nekompletné album z prerušeného londýnskeho nahrávania vydané pod titulom *The Lost Trident Sessions.*

Druhá Mahavishnu Orchestra
--------------------------

Potom, čo sa rozpadla prvá verzia skupiny, obnovil v roku 1974 John McLaughlin Mahavishnu Orchestra s nasledujúcim obsadením: Jean-Luc Ponty, ktorý predtým vystupoval s Frankom Zappom a The Mothers of Invention (husle), Gayle Moran (klávesy), Ralph Armstrong (basgitara), Narada Michael Walden (perkusie), Steven Kindler a Carol Shiva (husle), Marcia Westbrook (viola), Phil Hirschi (čelo), Steve Frankevich a Bob Knapp (dychové nástroje). Táto „nová" Mahavishnu Orchestra (McLaughlin jej hovoril „pravá Mahavishnu Orchestra") menila obsadenie medzi albumami *Apocalypse* z roku 1974 a *Visions of the Emerald Beyond* v roku 1975. Album *Apocalypse* bolo nahrané v Londýne s London Symphony Orchestra pod vedením Michaela Tilson Thomasa s George Martinom ako producentom a nahrávacím režisérom Geoffom Emerickom. Pre nahrávanie albumu *Inner Worlds*, bola skupina redukovaná na šesť členov, Jean Luc-Ponty odišiel a Gayle Morana nahradil Stu Goldberg.

Neskorší vývoj
--------------

Po rozpustení tejto verzie orchestra McLaughlin založil inú skupinu, ktorú nazval Shakti. Chcel v jej produkcii predviesť svoj záujem o indickú hudbu. Ptom účinkoval v iných kapelách ako One Truth Band a The Translators, ako aj v gitarovom triu spolu s Alom Di Meolom a známym hráčom flamenga, gitaristom Pacom de Lucíom. 

V roku 1984 McLaughlin znovu obnovil existenciu Mahavishnu Orchestra. V tejto verzii s ním hrali: Bill Evans (saxofóny), Jonas Hellborg (basová gitara), Mitchel Forman (klávesy) a pôvodný člen kapely, Billy Cobham (bicie nástroje). Cobham, ktorý sa podieľal v roku 1984 na nahrávaní ich eponymného albumu, bol pre koncertné vystúpenia nahradený Dannym Gottliebom a Mitchela Formana nahradil v ďalšej existencii kapely Jim Beard. Táto verzia skupiny mala aj odlišný zvuk. Spôsobilo to, že McLaughlin využíval syntetizátor Synclavier.

V tom čase hrával McLaughlin aj s ďalšími reinkarnáciami zoskupenia John McLaughlin Guitar Trio. Vystupoval s ním aj perkusista Trilok Gurtu a pri rôznych príležitostiach basgitaristi: Jeff Berlin, Kai Eckhardt a Dominique di Piazza. Založil aj iné trio, ktoré nazvali Free Spirits. Hral v ňom na gitaru, s ním Joey DeFrancesco (organ a trúbka) a Dennis Chambers (bicie nástroje). Zároveň koncertval spolu s Alom Di Meolom a Pacom de Luciom.

Billy Cobham sa začal venovať aktívnej sólovej kariére, počas ktorej nahral niekoľko albumov: *Total Eclipse*, *Crosswinds* a *Spectrum*. Niekoľko rokov koncertoval vo formácii, ktorú nazvali „Billy Cobham & George Duke Band".

Jan Hammer začal spolupacovať s Jeffom Beckom a Naradom Michaelom Waldenom na Beckovom úspešnom albume *Wired*, po ktorom vydali aj spoločnú koncertnú nahrávku. Hammer vydal aj niekoľko sólových albumov a skomponoval tému a scénickú hudbu pre televízny hit *Miami Vice*.

Členovia skupiny
----------------

začiatky (1971 - 1974)
* John McLaughlin : gitary
* Billy Cobham : bicie nástroje
* Jerry Goodman : husle
* Jan Hammer : klávesy
* Rick Laird : basová gitara

druhá zostava (1974 - 1975)
* John McLaughlin : gitary
* Jean-Luc Ponty : husle
* Steve Kindler : husle
* Carol Shieve  : husle
* Michael Narada Walden : bicie nástroje
* Ralphe Armstrong : basová gitara, spev
* Gayle Moran : klávesy, chant

tretia zostava (1975)
* John McLaughlin : gitary
* Michael Narada Walden : bicie nástroje
* Ralphe Armstrong : basová gitara, spev
* Stu Goldberg : klávesy

štvrtá zostava (1984 - 1986)
* John McLaughlin : gitary
* Jonas Hellborg : basová gitara
* Billy Cobham, nahradil ho Danny Gottlieb : bicie nástroje
* Mitchel Foreman, nahradil ho Jim Beard : klávesy
* Bill Evans (ex Miles Davis) : saxofóny

Diskografia
-----------

* *The Inner Mounting Flame* (1971)
* *Birds of Fire* (1973)
* *The Lost Trident Sessions* (1973, vydané 1999)
* *Between Nothingness and Eternity* (1973)
* *Apocalypse* (1974)
* *Visions of the Emerald Beyond* (1975)
* *Inner Worlds* (1976)
* *The Best of Mahavishnu Orchestra* (1980)
* *Mahavishnu* (1984)
* *Adventures in Radioland* (1986)
* *The Collection* (1994)

Referencie
----------

* *Tento článok je čiastočný alebo úplný preklad článku Mahavishnu Orchestra na českej Wikipédii.*
* Kolosky, Walter (2006). *Power, Passion and Beauty: The Story of the Legendary Mahavishnu Orchestra*

Externé odkazy
--------------

* Power, Passion and Beauty, The Story Of The Legendary Mahavishnu-Orchestra
* Official Jan Hammer website
* Mahavishnu Orchestra, Miami Vice and More - Jan Hammer interview
* "Acceptable Fusion: the Mahavishnu Orchestra, 1973", by Dinky Dawson, *Crawdaddy!*, 19. septembra 2007.
* "Two Sides to Every Satori", a John McLaughlin interview, *Crawdaddy!*, November 1973.